Project:DMEU/Цели и задачи

Големият обем информация, която трябва да се съхранява, поддържа и управлява в един електронен университет изисква нови, съвременни методи за анализ на данните и извличане на необходимата от тях информация. Възможностите на технологията Data Mining за търсене на неочевидни, обективни и полезни за практиката закономерности в големи обеми от данни е предпоставка за прилагането й при функциониране на електронен университет. Целта на търсенето на закономерности е представянето на данните във вид, отразяващ желания процес. Построяването на модели за прогнозиране също се явява цел на търсенето на закономерности. За оптималното използване на възможностите на Data Mining е необходимо да се подбират и преобразуват данни, да се интегрира информацията, постъпваща от външни източници, и да се установи специална среда за работата на алгоритмите на Data Mining. Резултатите от Data Mining в голяма степен зависят от нивото на подготовка на данните, като съществената част от работата на Data Mining се състои в събирането на данните. Немаловажен е и избора на подходящи инструменти за тяхната обработка.

С изпълнението на предлагания проект се цели да се изследва технологията Data Mining и възможностите за използването й при управление на процеси в електронен университет.

За изпълнението на поставената цел трябва да се решават следните задачи:


 * Да се даде формално описание на процеси от технологията Data Mining и да се конструират обобщено-мрежови модели, които описват функционирането и резултатите от работата им;
 * Да се изследват възможностите за прилагане на Data Mining в управлението на процеси, протичащи в електронен университет;
 * Да се конструират обобщено-мрежови модели за приложението на Data Mining в управлението на процеси, протичащи в електронен университет;
 * Да се създаде уебсайт за отчитане на резултатите от проекта.

При решаването на изброените задачи ще се използват максимално натрупаните от колектива при предишната му дейност научни резултати и опит.